രാജ്യത്തെ പ്രതിദിന വാക്സിനേഷന് രണ്ട് കോടി ഡോസ് പിന്നിട്ടു റെക്കോര്ഡ് നേട്ടത്തിലേക്ക് കുതിച്ച് ഇന്ത്യ ന്യൂഡല്ഹി: കൊവിഡ് വാക്സിനേഷന് ഡ്രൈവില് നിര്ണായക നേട്ടം കരസ്ഥമാക്കി ഇന്ത്യ. രാജ്യത്തെ പ്രതിദിന വാക്സിനേഷന് രണ്ട് കോടി ഡോസ് പിന്നിട്ടു. വെള്ളിയാഴ്ച്ച വൈകീട്ട് ഏഴു മണി വരെയുള്ള കണക്കുകള് അനുസരിച്ച് വാക്സിനേഷന് 2.2 കോടി പിന്നിട്ടതായാണ് വിവരം. ഇന്നു രാത്രിയോടെ ഇത് രണ്ടര കോടിയിലെത്തിക്കുകയാണ് കേന്ദ്ര ആരോഗ്യ മന്ത്രാലയത്തിന്റെ ലക്ഷ്യം. പ്രധാനമന്ത്രി നരേന്ദ്ര മോദിയുടെ ജന്മദിനത്തില് വാക്സിനേഷന് ഡ്രൈവില് റെക്കോര്ഡ് നേട്ടം സ്വന്തമാക്കാണ് സര്ക്കാര് പദ്ധതിയിടുന്നത്. ഒരു ദിവസം ഒരു കോടിയിലധികം കോവിഡ് വാക്സിന് ഡോസുകള് രാജ്യത്ത് നേരത്തെ വിതരണം ചെയ്തിട്ടുണ്ട്. എന്നാല് രണ്ടു കോടി വാക്സിന് ഡോസുകള് ഒരു ദിവസം വിതരണം ചെയ്യുന്നത് ഇതാദ്യമായാണ്. ബിജെപി മുതിര്ന്ന നേതാക്കള് നേരിട്ടാണ് വാക്സിന് യജ്ഞത്തില് ഏകോപനം നടത്തുന്നത്. ജനങ്ങള് വാക്സിനെടുക്കാന് എത്തുന്നുണ്ടെന്ന് ഉറപ്പാക്കണമെന്ന് ബി.ജെ.പി ആരോഗ്യ പ്രവര്ത്തകര്ക്ക് നിര്ദ്ദേശം നല്കുകയും ചെയ്തിട്ടുണ്ട്. വാക്സിനേഷനില് രാജ്യം പുതിയ റെക്കോര്ഡ് തീര്ക്കുമെന്നാണ് ബിജെപി പ്രതീക്ഷിക്കുന്നത്. കൊവിഡില് നിന്ന് ജനങ്ങള് സുരക്ഷിതരാണെന്ന് ഉറപ്പാക്കാന് കഠിനപ്രയത്നം ചെയ്യുന്ന പ്രധാനമന്ത്രിയ്ക്ക് ശ്രദ്ധേയമായ ആദരവാണ് ഈ വാക്സിനേഷന് യജ്ഞത്തിലൂടെ പാര്ട്ടി നല്കുന്നതെന്ന് ബി.ജെ.പി ജനറല് സെക്രട്ടറി തരുണ് ചുഗ് അറിയിച്ചു.